நாம் இறைவனுடைய வார்த்தைகளைக் கேட்கும்போது, நாம் தனிமையாக இருப்பதில்லை. ஆனால் இறைவனை நாம் மேலும் மேலும் அறிந்துகொள்கிறோம். நாம் அவருடைய நாமத்தை அறிந்திருக்கிற காரணத்தினால் அவரை நாம் நேரடியாக அழைக்க முடியும். அவருடைய வார்த்தையாகிய வேதாகமத்தின் மூலம் நம்மோடு பேசுகிறார். நாம் நம்முடைய விண்ணப்பத்தில் அவருக்கு பதில் சொல்கிறோம். நம்முடைய பாவம், வியாதிகள், பிரச்சனைகள், உபத்திரவங்களின்போது நம்மைப் படைத்தவரிடத்தில் பேசுவதும் அவர் நமக்குச் செவிகொடுப்பதும் எவ்வளவு பெரிய சிலாக்கியம். அவருடைய ஆலோசனை ஒரு மருத்துவருடைய ஆலோசனையைக் காட்டிலும், ஒரு மனோதத்துவ அறிஞருடைய ஆலோசனையைக் காட்டிலும் சிறந்ததாக இருக்கிறது. நம்முடைய உலகத்திற்குரிய தகப்பனைக் காட்டிலும் அவர் நம்மை அதிகமாக நேசிக்கிறார். இயேசு கிறிஸ்துவின் கிருபாதார பலியின் காரணமாக அவர் நம்முடைய பாவங்களை மன்னிக்கிறார். பரிசுத்த ஆவியானவர் நமக்குள் வாழ்வதன் மூலமாக நிலைவாழ்வின் நன்மையை அவர் நமக்கு அருளுகிறார்.